**REPUBLIKA HRVATSKA  
KARLOVAČKA ŽUPANIJA  
OSNOVNA ŠKOLA EUGENA KVATERNIKA**  
Rakovica 95, 47245 Rakovica  
Tel./fax.: 047/784-016

KLASA: 003-06/21-01/21  
URBROJ: 2133-38-21-1  
U Rakovici 21. rujna 2021.

Sukladno člancima 35. do 39. Statuta Osnovne škole Eugena Kvaternika Rakovica, predsjednica Školskog odbora upućuje

**POZIV**

za 6. sjednicu Školskog odbora koja će se održati **22. rujna 2021.** godine s početkom u 15:00 sati, u školskoj zbornici, uz poštivanje svih epidemioloških mjera određenih od strane Stožera civilne zaštite i Hrvatskog zavoda za javno zdravstvo.Za sjednicu se predlaže sljedeći

**dnevni red:**

1. Usvajanje Zapisnika s 5. sjednice održane 13. rujna 2021.
2. Upoznavanje članova Školskog odbora sa zaključcima Učiteljskog vijeća, Skupa radnika i Vijeća roditelja o zauzetim stajalištima u postupku imenovanja ravnatelja/ice Osnovne škole Eugena Kvaternika
3. Javno glasovanje o kandidatu s liste kandidata za ravnatelja/icu Osnovne škole Eugena Kvaternika i donošenje Odluke o imenovanju ravnatelja/ice Osnovne škole Eugena Kvaternika
4. Različito

Predsjednica Školskog odbora:  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(Marija Hazler, dipl.učit.)

Dostaviti:

1. Katica Matešić
2. Milan Hodak
3. Davor Salopek
4. Snježana Bićanić
5. Jelena Požega
6. Marija Hazler
7. Dragan Franjković

**REPUBLIKA HRVATSKA  
KARLOVAČKA ŽUPANIJA  
OSNOVNA ŠKOLA EUGENA KVATERNIKA**  
Rakovica 95, 47245 Rakovica  
Tel./fax.: 047/784-016  
  
KLASA: 003-06/21-01/21

URBROJ: 2133-38-21-2  
Rakovica, 22. rujna 2021. godine

**ZAPISNIK**

**sa šeste (6.) sjednice Školskog odbora, održane u srijedu, 22. rujna 2021. godine, s početkom u 15:00, u zbornici OŠ Eugena Kvaternika.**

Prisutni članovi: 1. Davor Salopek, 2. Milan Hodak, 3. Katica Matešić, 4. Snježana Bićanić, 5. Jelena Požega, 6. Dragan Franjković, 7. Marija Hazler

Odsutni: ravnateljica škole, gđa. Vera Ljubanović Grdić

Ostali prisutni:

* Valentina Kraljiček, tajnica Škole, zapisničarka

Predsjedavateljica, Marija Hazler, pozdravlja prisutne članove Školskog odbora i potvrđuje da su na sjednici prisutni svi članovi za pravovaljano odlučivanje, da se poštuju sve epidemiološke mjere određene od strane Stožera civilne zaštite i Hrvatskog zavoda za javno zdravstvo. Aktualna ravnateljica ne prisustvuje na sjednici s obzirom da je kandidatkinja u natječajnom postupku za imenovanje ravnatelja/ice Škole.

Predsjedavateljica predlaže sljedeći

**DNEVNI RED**

1. **Verifikacija zapisnika s prethodne 5. sjednice Školskog odbora**
2. **Upoznavanje članova Školskog odbora sa zaključcima Učiteljskog vijeća, Skupa radnika i Vijeća roditelja o zauzetim stajalištima u postupku imenovanja ravnatelja/ice Osnovne škole Eugena Kvaternika**
3. **Javno glasovanje o kandidatu s liste kandidata za ravnatelja/icu Osnovne škole Eugena Kvaternika i donošenje Odluke o imenovanju ravnatelja/ice Osnovne škole Eugena Kvaternika**
4. **Razno**

Dnevni red je dan na usvajanje.

**Predloženi dnevni red je jednoglasno usvojen**

**Ad.1.) Verifikacija zapisnika s prethodne 5. sjednice Školskog odbora**

Predsjedavateljica poziva članove da iznesu primjedbe na Zapisnik s prethodne sjednice. Zapisnik je jednoglasno usvojen.

**Ad.2.)** **Upoznavanje članova Školskog odbora sa zaključcima Učiteljskog vijeća, Skupa radnika i Vijeća roditelja o zauzetim stajalištima u postupku imenovanja ravnatelja/ice Osnovne škole Eugena Kvaternika**

Predsjedavateljica je pročitala zaključke o stajalištu Učiteljskog vijeća, Skupa radnika i Vijeća roditelja, te napomenula da su predstavnici iz reda učitelja i stručnih suradnika, iz reda radnika Škole i iz reda roditelja prilikom glasovanja obvezni zastupati stajalište tijela koje ih je imenovalo u Školski odbor. Prema podnesenim zaključcima, Učiteljsko vijeće zauzelo je stajalište da ravnateljicom bude imenovana J.P., Vijeće roditelja zauzelo je stajalište da ravnateljicom bude imenovana J.P., Skup radnika zauzelo je stajalište da ravnateljicom bude imenovana J.P.

Predsjedavateljica poziva prisutne članove da pristupe javnom glasovanju, dizanjem ruke. Za kandidata pod rednim brojem 1.V.LJ.G. glasao je jedan član Školskog odbora –za. Za kandidatkinju pod rednim brojem 2. J.P. glasovalo je šest članova Školskog odbora –za

Primjedbi i nepravilnosti nema. Predsjedavateljica utvrđuje da je ravnateljicom imenovana kandidatkinja pod rednim brojem 2. J.P. sa šest glasova -za.

Donosi se Odluka o imenovanju ravnateljice Osnovne škole Eugena Kvaternika.

**Ad.4.) Razno**

Nazočni članovi nemaju prijedloga, primjedbi ni pitanja. Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavateljica zaključuje sjednicu u 15:30.

Zapisničarka: Predsjednica Školskog odbora:

Valentina Kraljiček Marija Hazler